ระเบียบสำนักงานคณะกรรมการสิทธิมนุษยชนแห่งชาติระเบียบสำนักงานคณะกรรมการสิทธิมนุษยชนแห่งชาติว่าด้วยข้อมูลข่าวสารของราชการพ.ศ. ๒๕๕๕ เพื่อให้การบริการ การจัดระบบ การขอการอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานคณะกรรมการสิทธิมนุษยชนแห่งชาติเป็นไปด้วยความเรียบร้อยรวดเร็ว และมีประสิทธิภาพ ถูกต้องตามกฎหมายและระเบียบของราชการอาศัยอำนาจตามความในมาตรา ๑๘แห่งพระราชบัญญัติคณะกรรมการสิทธิมนุษยชนแห่งชาติ พ.ศ. ๒๕๔๒ มาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับข้อ ๔ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนดว่าการให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยสำนักงานคณะกรรมการสิทธิมนุษยชนแห่งชาติ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานคณะกรรมการสิทธิมนุษยชนแห่งชาติว่าด้วยข้อมูลข่าวสารของราชการพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆ ไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใดๆ และไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียง การบันทึกโดยเครื่องคอมพิวเตอร์หรือโดยวิธีการอื่นใดที่ทำให้สิ่งที่บันทึกไว้ปรากฏได้ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครอง หรือควบคุมดูแลของหน่วยงานของรัฐหรือส่วนราชการในสังกัด ไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนข้อมูลข่าวสารส่วนบุคคล หมายความว่าข้อมูลข่าวสารที่เกี่ยวกับสิ่งเฉพาะตัวของบุคคล เช่น การศึกษา ฐานะการเงินประวัติสุขภาพ ประวัติอาชญากรรม หรือประวัติการทำงาน บรรดาที่มีชื่อของผู้นั้นหรือมีเลขหมาย รหัส หรือสิ่งบอกลักษณะอื่นที่ทำให้รู้ตัวผู้นั้นได้ เช่นลายพิมพ์นิ้วมือ แผ่นบันทึกลักษณะเสียงของคน หรือรูปถ่ายและให้หมายความรวมถึงข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยที่อยู่ในความครอบครองหรือควบคุมดูแลของสำนักงานคณะกรรมการสิทธิมนุษยชนแห่งชาติเลขาธิการ หมายความว่าเลขาธิการคณะกรรมการสิทธิมนุษยชนแห่งชาติคณะกรรมการ หมายความว่าคณะกรรมการข้อมูลข่าวสารของราชการ สำนักงานคณะกรรมการสิทธิมนุษยชนแห่งชาติประธานกรรมการ หมายความว่าประธานกรรมการข้อมูลข่าวสารของราชการ สำนักงานคณะกรรมการสิทธิมนุษยชนแห่งชาติกรรมการ หมายความว่ากรรมการข้อมูลข่าวสารของราชการ สำนักงานคณะกรรมการสิทธิมนุษยชนแห่งชาติส่วนราชการในสังกัด หมายความว่าส่วนราชการในสำนักงานคณะกรรมการสิทธิมนุษยชนแห่งชาติที่มีฐานะเป็นสำนักหรือกลุ่มงานหรือส่วนราชการที่เรียกชื่ออย่างอื่นที่มีฐานะเทียบเท่าผู้ขอรับบริการ หมายความว่าบุคคลธรรมดา นิติบุคคลตามกฎหมาย หน่วยงานราชการหน่วยงานของรัฐหรือรัฐวิสาหกิจข้อ ๔ ให้เลขาธิการคณะกรรมการสิทธิมนุษยชนแห่งชาติเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการคณะกรรมการสิทธิมนุษยชนแห่งชาติมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของราชการสำนักงานคณะกรรมการสิทธิมนุษยชนแห่งชาติ ข้อ ๕ ให้มีคณะกรรมการข้อมูลข่าวสารของราชการสำนักงานคณะกรรมการสิทธิมนุษยชนแห่งชาติ เรียกโดยย่อว่า กข.สม. ประกอบด้วยเลขาธิการหรือรองเลขาธิการคณะกรรมการสิทธิมนุษยชนแห่งชาติที่เลขาธิการมอบหมายเป็นประธานกรรมการรองเลขาธิการคณะกรรมการสิทธิมนุษยชนแห่งชาติ ผู้อำนวยการสำนักทุกสำนักหรือหัวหน้าส่วนราชการในสังกัดที่เรียกชื่ออย่างอื่นที่เทียบเท่าสำนัก ผู้อำนวยการกลุ่มงานอำนวยการกิจการคณะกรรมการสิทธิมนุษยชนแห่งชาติเป็นกรรมการ ผู้อำนวยการกลุ่มงานข้อมูลและสารสนเทศเป็นกรรมการและเลขานุการและเจ้าหน้าที่สำนักงานคณะกรรมการสิทธิมนุษยชนแห่งชาติซึ่งเลขาธิการแต่งตั้งไม่เกินสองคนเป็นผู้ช่วยเลขานุการข้อ ๖ ให้ กข.สม.มีอำนาจหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาตและการบริหารข้อมูลข่าวสาร(๒)ให้คำแนะนำหรือเสนอความเห็นเกี่ยวกับการกำหนดประเภทของข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานคณะกรรมการสิทธิมนุษยชนแห่งชาติหรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาที่ตราขึ้นตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารที่เป็นประโยชน์ต่อราชการ(๕)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับหน่วยงานของรัฐหรือเอกชน(๖)พิจารณาวินิจฉัยในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗)พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๘) แต่งตั้งคณะทำงานเพื่อปฏิบัติการในเรื่องใด ๆ ตามที่ กข.สม.มอบหมาย(๙) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) กำหนดหลักเกณฑ์การคิดค่าใช้จ่ายของข้อมูลข่าวสารที่มีไว้เพื่อขายหรือจำหน่าย(๑๑) ดำเนินงานอื่นใดตามที่เลขาธิการมอบหมายข้อ ๗ การประชุม กข.สม.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมในการประชุมถ้าประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๘ ให้นำความในข้อ ๗มาใช้บังคับกับการประชุมของคณะทำงานที่ กข.สม. แต่งตั้งโดยอนุโลมหมวด ๒การจัดระบบข้อมูลข่าวสาร ข้อ ๙ ให้ส่วนราชการในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการในการดำเนินการตามวรรคหนึ่งให้ส่วนราชการในสังกัดสร้างระบบจัดเก็บข้อมูลหรือสำรวจแก้ไขปรับปรุงระบบจัดเก็บข้อมูลข่าวสารของราชการที่มีอยู่เดิมให้สามารถทราบถึงวงจรเอกสารขั้นตอนการจัดเก็บส่วนงานย่อยที่จัดเก็บและสถานที่จัดเก็บให้สามารถค้นหาหรือหยิบใช้ได้สะดวกหรือให้บริการแก่ประชาชนได้อย่างรวดเร็วข้อ ๑๐ การปฏิบัติเกี่ยวกับการจัดเก็บข้อมูลข่าวสารส่วนบุคคลและคุ้มครองข้อมูลข่าวสารส่วนบุคคลให้ดำเนินการ ดังนี้(๑) จัดเก็บเท่าที่จำเป็น ยกเลิกเมื่อหมดความจำเป็น(๒)พยายามเก็บข้อมูลโดยตรงจากเจ้าของข้อมูลและปรับปรุงให้ทันสมัยอยู่เสมอ(๓) จัดระบบรักษาความปลอดภัย เพื่อป้องกันมิให้มีการนำไปใช้ให้เกิดผลเสียหายแก่เจ้าของข้อมูล(๔) คุ้มครองข้อมูลข่าวสารส่วนบุคคลไว้ตามระบบรักษาความปลอดภัยจะเปิดเผยเฉพาะกรณีได้รับความยินยอมจากเจ้าของข้อมูล(ซึ่งอาจให้ไว้ล่วงหน้าหรือให้ไว้ในขณะนั้น) เว้นแต่เป็นการเปิดเผย ดังต่อไปนี้ก. ให้กับเจ้าหน้าที่ในหน่วยงานเพื่อใช้ตามอำนาจหน้าที่ข. การใช้ข้อมูลตามปกติค. ต่อหน่วยงานทำงานด้านแผน/การสถิติง. การใช้เพื่อประโยชน์ในการศึกษาวิจัย โดยไม่ระบุชื่อหรือส่วนที่ทำให้รู้ว่าเป็นข้อมูลข่าวสารส่วนบุคคลที่เกี่ยวกับบุคคลใดจ. ต่อหอจดหมายเหตุแห่งชาติ กรมศิลปากรหรือหน่วยงานอื่นของรัฐเพื่อการตรวจดูคุณค่าทางประวัติศาสตร์ฉ. ต่อเจ้าหน้าที่เพื่อป้องกันการฝ่าฝืนไม่ปฏิบัติตามกฎหมายช. กรณีจำเป็นเพื่อป้องกัน หรือระงับอันตรายต่อชีวิตหรือสุขภาพของบุคคลซ. ต่อศาล และเจ้าหน้าที่ของรัฐ หน่วยงานของรัฐหรือบุคคลที่มีอำนาจตามกฎหมายที่จะขอข้อเท็จจริงดังกล่าวข้อ ๑๑ ในกรณีข้อมูลข่าวสารของราชการที่ไม่ประสงค์จะเก็บรักษาหรือที่ไม่เปิดเผยแต่ครบกำหนดเวลาเก็บรักษา ให้ส่งมอบให้แก่หอจดหมายเหตุแห่งชาติกรมศิลปากร หรือหน่วยงานอื่นของรัฐตามที่กำหนดในพระราชกฤษฎีกาเพื่อคัดเลือกไว้ให้ประชาชนได้ศึกษาค้นคว้าข้อ ๑๒ ในการดำเนินการตามข้อ ๙ ข้อ ๑๐ และข้อ ๑๑ให้ส่วนราชการในสังกัดจัดให้มีเจ้าหน้าที่ควบคุม ดูแล ตรวจสอบติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารและการอนุญาต ข้อ ๑๓ การเข้าตรวจดูศึกษาค้นคว้า หรือขอสำเนาข้อมูลข่าวสารของราชการให้ผู้ขอรับบริการทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อเลขาธิการหรือผู้มีอำนาจอนุญาตข้อมูลข่าวสารที่จัดให้ประชาชนเข้าตรวจดูตามวรรคหนึ่งถ้ามีส่วนที่ต้องห้ามมิให้เปิดเผยตามมาตรา ๑๔ หรือมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้ลบหรือตัดทอนหรือทำโดยประการอื่นใดที่ไม่เป็นการเปิดเผยข้อมูลข่าวสารส่วนนั้นข้อมูลข่าวสารที่อยู่ระหว่างการดำเนินการตรวจสอบของคณะกรรมการสิทธิมนุษยชนแห่งชาติหรือคณะอนุกรรมการที่ได้รับมอบหมายให้ตรวจสอบให้เลขาธิการเป็นผู้อนุญาตโดยความเห็นชอบของประธานกรรมการสิทธิมนุษยชนแห่งชาติหรือประธานอนุกรรมการที่ได้รับมอบหมายให้ตรวจสอบ แล้วแต่กรณีในกรณีเรื่องใดที่ยังไม่มีคณะอนุกรรมการหรือยังไม่ได้มอบหมายให้คณะอนุกรรมการคณะใดรับผิดชอบให้เสนอประธานกรรมการสิทธิมนุษยชนแห่งชาติพิจารณาข้อมูลข่าวสารที่ไม่ต้องเปิดเผยตามกฎหมายว่าด้วยข้อมูลข่าวสารของราชการให้เลขาธิการเป็นผู้พิจารณาอนุญาตโดยความเห็นชอบของคณะกรรมการสิทธิมนุษยชนแห่งชาติการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ข้อ ๑๔ กรณีมีผู้มายื่นคำขอข้อมูลข่าวสารของราชการแต่เป็นข้อมูลข่าวสารที่ส่วนราชการในสังกัดมิได้ครอบครองหรือควบคุมดูแลให้ส่วนราชการในสังกัดที่รับคำขอให้คำแนะนำเพื่อให้ไปยื่นคำขอต่อหน่วยงานของรัฐที่ครอบครองหรือควบคุมดูแลข้อมูลข่าวสารนั้นโดยไม่ชักช้าข้อมูลข่าวสารของราชการใดมีสภาพที่อาจบุบสลายง่ายส่วนราชการในสังกัดจะขอขยายเวลาในการจัดหาให้หรือจัดทำสำเนาให้ในสภาพอย่างหนึ่งอย่างใด เพื่อมิให้เกิดความเสียหายแก่ข้อมูลข่าวสารนั้นก็ได้ข้อมูลข่าวสารของราชการที่ส่วนราชการในสังกัดจัดหาให้ตามข้อ ๑๓ต้องเป็นข้อมูลข่าวสารที่มีอยู่แล้วในสภาพที่พร้อมที่จะให้ได้มิใช่เป็นการต้องไปจัดทำ วิเคราะห์ จำแนก รวบรวม หรือจัดให้มีขึ้นใหม่เว้นแต่เป็นการแปรสภาพเป็นเอกสารจากข้อมูลข่าวสารที่บันทึกไว้ในระบบการบันทึกภาพหรือเสียงระบบคอมพิวเตอร์ หรือระบบอื่นใด ทั้งนี้ตามที่คณะกรรมการข้อมูลข่าวสารของราชการกำหนดแต่ถ้าส่วนราชการในสังกัดเห็นว่ากรณีที่ขอนั้นมิใช่แสวงหาผลประโยชน์ทางการค้าและเป็นเรื่องที่จำเป็นเพื่อปกป้องสิทธิเสรีภาพสำหรับผู้นั้นหรือเป็นเรื่องที่จะเป็นประโยชน์แก่สาธารณะส่วนราชการในสังกัดจะจัดหาข้อมูลข่าวสารนั้นให้ก็ได้ข้อ ๑๕ กรณีการสั่งเปิดเผยหรือมิให้เปิดเผยข้อมูลข่าวสารของทางราชการตามข้อ๑๓ วรรคสาม โดยคำสั่งมิให้เปิดเผยข้อมูลข่าวสารของราชการจะกำหนดเงื่อนไขอย่างใดก็ได้แต่ต้องระบุไว้ด้วยว่าที่เปิดเผยไม่ได้เพราะเป็นข้อมูลข่าวสารประเภทใดและเพราะเหตุใดและให้ถือว่าการมีคำสั่งเปิดเผยข้อมูลข่าวสารของราชการเป็นดุลพินิจโดยเฉพาะของเจ้าหน้าที่ตามลำดับสายบังคับบัญชาแต่ผู้ขออาจอุทธรณ์ต่อคณะกรรมการวินิจฉัยการเปิดเผยข้อมูลข่าวสารได้ข้อ ๑๖ ในกรณีที่เจ้าหน้าที่เห็นว่าการเปิดเผยข้อมูลข่าวสารของราชการใดอาจกระทบถึงประโยชน์ได้เสียของผู้ใดให้แจ้งผู้นั้นเสนอคำคัดค้านภายในเวลาที่กำหนดแต่ต้องให้เวลาอันสมควรที่ผู้นั้นอาจเสนอคำคัดค้านได้ซึ่งต้องไม่น้อยกว่าสิบห้าวันนับแต่วันที่ได้รับแจ้งและหากมีการคัดค้านเจ้าหน้าที่ผู้รับผิดชอบต้องพิจารณาคำคัดค้านและแจ้งผลการพิจารณาให้ผู้คัดค้านทราบโดยไม่ชักช้าในกรณีที่มีคำสั่งไม่รับฟังคำคัดค้าน เจ้าหน้าที่จะเปิดเผยข้อมูลข่าวสารนั้นมิได้จนกว่าจะล่วงพ้นกำหนดเวลาอุทธรณ์ภายในสิบห้าวันนับแต่วันที่ผู้คัดค้านรับทราบผลการพิจารณาคำคัดค้านหรือจนกว่าคณะกรรมการวินิจฉัยการเปิดเผยข้อมูลข่าวสารได้มีคำวินิจฉัยอุทธรณ์ให้เปิดเผยข้อมูลข่าวสารนั้นได้แล้วแต่กรณีข้อ ๑๗ การส่งข้อมูลข่าวสารตามหมายเรียกพยานเอกสารของศาลให้ปฏิบัติตามหมายเรียกของศาลข้อ ๑๘ ข้อมูลข่าวสารใดหากมีกฎหมายหรือระเบียบ กำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมายหรือระเบียบดังกล่าวด้วยหมวด ๔การบริการข้อมูลข่าวสาร ข้อ ๑๙ ให้ส่วนราชการในสังกัดรวบรวมจัดเตรียมและจัดให้มีข้อมูลข่าวสารที่ดำเนินการเสร็จสิ้นแล้วและอยู่ในความรับผิดชอบเพื่อเผยแพร่ ขาย จำหน่าย ตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าวข้อ ๒๐ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๙ โดยอนุโลมเว้นแต่เรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือผู้มีอำนาจอนุญาตตามข้อ๑๓ เห็นว่าเป็นเรื่องที่ไม่ต้องเปิดเผยข้อ ๒๑ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามหลักเกณฑ์ที่ กข.สม. กำหนดข้อ ๒๒ การเรียกค่าธรรมเนียมการขอสำเนาหรือขอสำเนาที่มีคำรับรองข้อมูลข่าวสารให้เป็นไปตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ กรณีที่หน่วยงานราชการหน่วยงานของรัฐหรือรัฐวิสาหกิจ นักเรียน นักศึกษาหรือผู้มีรายได้น้อยเป็นผู้ขอสำเนาข้อมูลข่าวสารให้เลขาธิการหรือผู้ที่เลขาธิการมอบหมาย พิจารณายกเว้นค่าธรรมเนียมหรือลดอัตราค่าธรรมเนียมให้ตามควรแก่กรณีได้การรับรองสำเนาข้อมูลข่าวสารให้ข้าราชการที่รับผิดชอบข้อมูลข่าวสารนั้นตั้งแต่ระดับปฏิบัติการหรือเทียบเท่าขึ้นไปเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๒๓ รายได้จากการขายหรือจำหน่ายข้อมูลข่าวสารตามข้อ ๒๑ และค่าธรรมเนียมในการขอสำเนา หรือการรับรองข้อมูลข่าวสารตามข้อ ๒๒ให้นำส่งเป็นรายได้แผ่นดินต่อไปหมวด ๕ศูนย์ข้อมูลข่าวสารของราชการ ข้อ ๒๔ ให้มีศูนย์ข้อมูลข่าวสารของราชการสำนักงานคณะกรรมการสิทธิมนุษยชนแห่งชาติ เรียกโดยย่อว่า ศูนย์ข้อมูลข่าวสารของราชการ และจัดให้มีเจ้าหน้าที่ประจำศูนย์ข้อมูลข่าวสารของราชการเพื่อควบคุมดูแลตรวจสอบติดตามและประสานงานในการดำเนินการของศูนย์ข้อมูลข่าวสารของราชการให้เป็นไปตามระเบียบที่กำหนดประกาศณ วันที่ ๓๐ ตุลาคม พ.ศ. ๒๕๕๕วีรวิทย์วีรวรวิทย์รองเลขาธิการรักษาราชการแทนเลขาธิการคณะกรรมการสิทธิมนุษยชนแห่งชาติ[เอกสารแนบท้าย]๑. หลักเกณฑ์การขอข้อมูลข่าวสารและการอนุญาต(ดูข้อมูลจากภาพกฎหมาย)ปริยานุช/ผู้จัดทำ๑๑ ธันวาคม๒๕๕๕ชาญ/ผู้ตรวจ๑๔ ธันวาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๑๔ ก/หน้า ๒๕/๖ ธันวาคม ๒๕๕๕